+

ที่ อบ 89701/ว921 องค์การบริหารส่วนตำบลหนองเต่า

 อำเภอตระการพืชผล อบ 34130

 26 พฤศจิกายน 2561

เรื่อง รณรงค์ลดใช้ถุงพลาสติก กล่องโฟม ในชีวิตประจำวัน

#### เรียน กำนัน/ผู้ใหญ่บ้าน ทุกหมู่บ้าน/ผู้อำนวยการโรงเรียนทุกแห่ง/โรงพยาบาลส่งเสริมสุขภาพตำบลหนองเต่า

สิ่งที่ส่งมาด้วย 1. แผ่นพับการลด ละเลิกใช้โฟมฯ จำนวน 10 แผ่น

 เนื่องจากปัจจุบันมีการใช้กล่องโฟม ถุงพลาสติกเป็นจำนวนมาก ทำให้เกิดขยะเป็นจำนวนมาก และเป็นอันตรายต่อสุขภาพ เพื่อเป็นการสร้างจิตสำนึกของเด็ก เยาวชน และประชาชน ในการเสริมสร้างวินัยในการจัดการขยะมูลฝอยตั้งแต่ต้นทางด้วยการปรับเปลี่ยนพฤติกรรมในการลดการใช้ถุงพลาสติก กล่องโฟมในชีวิตประจำวัน ให้หันมาใช้ถุงผ้าไปจ่ายตลาด ตลอดจนการเลือกใช้วัสดุทดแทนพลาสติกและกล่องโฟมในการบรรจุอาหาร

 องค์การบริหารส่วนตำบลหนองเต่า จึงขอความร่วมมือท่านเผยแพร่ รณรงค์ ประชาสัมพันธ์ให้เด็ก เยาวชน และประชาชน ภายในเขตพื้นที่ความรับผิดชอบของท่าน รายละเอียดปรากฏตามเอกสารที่แนบมาพร้อมนี้

จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 (นายอำพน ภารราช)

 นายกองค์การบริหารส่วนตำบลหนองเต่า

สำนักปลัดองค์การบริหารส่วนตำบล

โทร.๐-๔๕๒5-2702

โทรสาร ๐-๔๕๒5-2705